Волфганг Холбайн, Хайке Холбайн — Вълшебна луна (8) — Моята библиотека\nВълшебна луна (8)\nПрекара нощта под открито небе. Въпреки меката слънчева светлина и топлината на деня нощта бе неприятно студена. Зъзнещ, Ким се омота в одеялото си. Щеше му се да запали огън, но нямаше кибрит. Дори и да успееше обаче, като търка две сухи съчки една в друга като бойскаут, не искаше черните рицари да го видят. Може би за времето, което Ким прекара със семейството язовци, Бораас бе превзел цялата територия и никъде нямаше нищо друго, освен трупове.\nТази мисъл го караше да сънува кошмари. Дълго преди изгрев-слънце той прибра одеялото си, качи се на седлото и потегли. Призори достигна до прекрасно езерце с подканящи брегове. Момчето слезе, прати Приятелчето да пасе с приятелско пошляпване по хълбока и се насочи към водата.\nПрез гората премина леко шумолене. Отначало Ким си помисли, че обтегнатите му нерви си играят с него, но шумът се повтаряше и скоро той осъзна, че това са стъпки. Тежки, бързо приближаващи стъпки.\nУмората му мигом се изпари, заменена от нервно очакване. Огледа се за прикритие, но краят на гората бе твърде далеч, за да стигне дотам навреме. Черните рицари бързо щяха да го разпознаят, но бронята му можеше отново да ги заблуди за известно време. Ако бяха обитатели на тези земи обаче, черната броня лесно можеше да предизвика смъртта му. Твърде вероятно бе да го сломят в бясна ярост, без да се поинтересуват кой е скрит под доспехите. И Ким не би ги обвинил.\nИзвади меча от ножницата и заотстъпва към езерото. Дъхът му спря, когато видя непознатия.\nТой беше великан.\nПрез последните няколко седмици Ким се бе нагледал на едри и даже огромни мъже. Но до този широкоплещест груб дивак дори барон Карт би изглеждал слабичък и дребен. Сигурно бе поне четири метра висок. Момчето не би могло да обхване раменете му, дори и да разпереше ръце. Носеше кафяви вълнени панталони до коляното, кърпени на много места, и широко скроена фланела без ръкави, която само отчасти покриваше косматите му гърди. Дългата му тъмна коса изглеждаше тъй, сякаш е била мита преди поне петдесет години, а тоягата на дясното му рамо беше по-голяма от Ким.\nГигантът изглеждаше изненадан също като момчето. Сграбчил меча си с две ръце, Ким навлезе във водата, докато нагази до глезените. Гигантът пристъпи към него, небрежно отстранявайки едно младо дръвче от пътя си, след което свали тоягата от рамото си.\n— Стой, където си! — извика Ким. От страх гласът му почти отказа. Видя, че няма смисъл да бяга.\nИсполинът се озъби в усмивка.\n— Черен — изръмжа небрежно. — Я гледай ти — черен. — Той отново спря и се почеса по главата. Звукът наподобяваше драскане на тебешир по черна дъска. — Че и сам — добави замислено. — Рядко се сблъскваме с някой от вас сам. Възможност като тази не е за пропускане.\nКим можеше ясно да си представи какво има предвид. Вдигна черния връх на меча си, насочи го към стомаха на гиганта и каза колкото се може по-спокойно:\n— Спри, или…\n— Или какво? — Великанът повдигна рунтавите си вежди.\n— Или ще те насека на парчета! — добави момчето с треперещ глас.\nЗа миг сякаш гигантът щеше да прихне. После лицето му придоби притеснено изражение.\n— Ще го сториш ли? — отново се почеса по главата. — Значи ще го сториш, а?\nНаправи крачка към Ким и спря, когато момчето направи заплашителен жест към него с острието. Исполинът бавно вдигна огромната си тояга.\nМомчето събра последните останки от смелостта си, нададе див крясък и се хвърли към великана. Замахна силно, извъртя меча си и удари гиганта по стомаха с тъпата страна на меча.\nИзплашено, страшилището хвърли тоягата си и падна на колене.\n— Не! — разциври се то. — Не ме наранявай, Черни рицарю. Аз съм само един страхлив гигант и никому не съм сторил нищо лошо. — Избърса една сълза от крайчеца на окото си, сплете ръце в молба и заплака с глас.\nИзумен, Ким свали меча. Бе сигурен, че секундите му на този свят са преброени. А каква стана тя!\n— Моля ви, Ваше Превъзходителство! — молеше се исполинът. — Пощадете ме! Направете ме свой роб, но не ме наранявайте. Никога не съм наранявал някого през живота си, а още по-малко пък черен рицар…\n— Ама… — Ким поклати глава, напълно объркан, и направи крачка назад. Лицето на великана бе бяло като платно и в очите му се четеше неподправен ужас. Дори застанал на колене, лицето му бе на едно ниво с това на Ким.\n— Аз… аз не съм черен рицар — каза изведнъж момчето. Заби меча си в меката почва, вдигна забралото си и накрая свали шлема. — Няма от какво да се страхуваш — рече успокояващо. Чувстваше се извънредно глупаво. Все пак добави:\n— Нямам желание да те наранявам по какъвто и да е начин.\n— Наистина ли, млади господарю? Не се ли… Не се ли сърдите на Горг, че ви обърка с друг?\n— Ама… вие носите черна броня и…\n— Знам — въздъхна Ким. — Дълга история. Но не съм черен рицар.\n— И наистина, честно, не ми се сърдите?\n— Изобщо — увери го отново момчето. — А сега се изправи и се дръж като великан.\nГорг кимна енергично. Първо на едно коляно, а после и напълно изправен, той отново се извисяваше над момчето с повече от два метра.\n— Може ли… бихте ли ми позволили да си взема тоягата?\nКим не знаеше дали да плаче, или да се смее. Кимна, останал без думи. Приседна на една купчина скали и загледа как исполинът си взе тоягата и отиде до водата, където изми лицето си, загребвайки литри вода с огромните си яки ръце. Гигантът избухна в смях, погледна боязливо Ким и се върна, увесил нос.\nСедна до момчето и отчупи голям клон от едно дърво, за да го използва за чесало.\n— Значи се казваш Горг? — попита Ким.\n— Всъщност се казвам Горганоган Маропалкам Ороватусаний Премий Несто Шранирак Гоулим, но това никой не го помни. Тъй че ми викат просто Горг. Но може да се казвам и по друг начин, ако предпочитате. Ако „Горг“ не ви харесва…\n— Не, не — побърза да го убеди Ким. — Горг ми харесва.\nПостепенно той осъзна, че Горг не само бе страхлив, но и има склонност към дърдорене.\n— Добре. Значи си оставаме с Горг — кимна одобрително гигантът. — И аз така предпочитам. Трудно е да свикнеш с друго име, да знаете. Тате все ми викаше „Дребен“ или „Малчо“, но когато пораснах, почна да ми казва „Дългокрак“ или пък „Градински кол“. По-късно ми викаше по име. Ех, хубави дни бяха. — Той килна глава от едната страна на другата, сякаш претегляше нещо наум, после погледна Ким подозрително. — Ако младият господар ми позволи да попитам…\n— Давай — въздъхна момчето.\n— Значи… не сте черен рицар?\n— Не. Само приличам.\nГорг изглеждаше явно облекчен.\n— Туй е добре — каза той. — Много добре. Страх ме беше, че сте черен рицар. Напоследък много от тях минават оттук и като ви видях да стоите до езерото, си помислих, че сте дошли да сторите зло на горкия Горг. През цялото време преследват горкия Горг. Сигурно си мислят, че е опасен, пък той иска само да го оставят на мира. И като ви видях там на брега…\nКим махна с ръка и пресече потока от словоизлияния.\n— Не съм черен рицар — рече. — Наистина. И за да съм честен, като те видях да се подаваш от гората, се уплаших почти колкото теб. Може би повече.\n— Уплашили сте се? — повтори Горг невярващо. — От мен? От безобиден страхлив гигант?\nКим не можа да се сдържи. Трябваше да се ухили.\n— Защо страхлив? Как може някой голям колкото теб да е страхлив?\nГорг направи физиономия, сякаш го болеше зъб.\n— Ами това е дълга история, млади господарю — въздъхна той. — Горг невинаги е бил голям, колкото е сега. О, не, невинаги — повтори с глас, преливащ от емоции. — Когато бях дете, бях мъничък като вас, но когато другите спряха да растат, аз просто… продължих. Фасулска работа. Тате все ми казваше, че съм твърде тъп да разбера кога да спра с растенето. Ама аз си растях и ето ме сега.\n— Но защо си страхлив? — попита Ким. — Някой голям и силен като теб няма причина да се страхува от когото и да било.\nГорг скептично размаха ръка.\n— Размерът е проблем, млади господарю. Силата също. Преди, когато бях малък и слаб като всички останали, и аз си мислех като вас. Мечтаех си някой ден да стана великан, като всяко дете. — Изражението му се промени и на лицето му се изписа болка. — Но не е хубаво нещо. Хич даже. Всички са по-малки от теб. Като влезеш в някоя къща, си удряш главата и само да докоснеш някого, той започва да крещи. И всички те сочат: „Глей го тоя смотан ръб.“ Това значи да си силен, млади господарю. Ако не си, ти се иска. Но когато се случи, никога не можеш да се отървеш от силата си. Трябва много да мислиш, преди да направиш нещо, и накрая си нямаш доверие сред хора. Чупят се много лесно, да знаете.\nТой въздъхна, подсмръкна и игриво вдигна една стокилограмова скала, след което я запрати да подскача като камъче по повърхността на водата.\n— Когато си силен като мен, трябва да те е страх — добави тъжно.\n— Значи живееш самичък тук, в гората? — попита след малко Ким.\n— Сам-самичък — кимна Горг. — От време на време слизам в селото, а понякога срещам и някой от планинската ферма, но това е всичко.\nПоследните му думи внезапно върнаха момчето в жестоката реалност.\n— Преди малко каза, че си виждал черни рицари.\nИсполинът кимна уверено.\n— Много от тях, млади господарю. И днес, и вчера, и деня преди това…\n— Наричай ме Ким. Като ми викаш „млади господарю“, ми припомняш неща, които бих искал да забравя.\n— Както желаеш. — Горг хвърли поглед към бронята. — Значи, Ким, интересуваш се от черните ездачи, така ли?\n— Дойдох да предупредя всички за тях — обясни момчето. — Но се страхувам, че съм закъснял.\n— Никога не е твърде късно. Но ще трябва да побързаш, ако искаш да стигнеш до Горивин навреме.\n— Столицата ни. Черните рицари не са преминали отвъд планината само за да се разхождат из горите. — Тази внезапна проникновена забележка учуди Ким повече и от абсурдната страхливост на Горг. — Носят се приказки за война.\nМомчето се изправи, изпълнено с решимост.\n— Прав си — каза. — Затова трябва да тръгвам. Изобщо не трябваше да спирам. И бездруго имат достатъчно голяма преднина.\nГорг изгледа Ким замислено.\n— Значи искаш да се спуснеш в долината?\n— Знам пътеки, които ще те отведат там по-бързо от черните рицари. Ако искаш, мога да повървя с теб. Ще ти спести един ден.\nКим обмисли набързо предложението. Познанията на Горг щяха да са му полезни, а и огромната му фигура щеше да сплаши черните рицари… стига да не бяха много на брой.\n— Защо не? — каза накрая. Наведе се, взе меча и шлема си и подсвирна. Черният кон послушно дотича, изпръхтя недоверчиво, когато подуши гиганта, и помръдна с уши.\nИсполинът сви рамене и се отправи към гората, покривайки разстоянието с дълги крачки. Ким пришпори животното, за да го настигне. Нямаше смисъл да се изненадва. След пристигането си във Вълшебна Луна се бе нагледал на толкова необичайни неща, че ако срещнеше напълно нормален човек, щеше да се учуди повече.\nГорг вървеше напред и често поглеждаше през рамо към Ким, а раменете му правеха пътека, достатъчно широка за трима ездачи. Шумът, който вдигаше, сигурно се чуваше от километри, но това, явно изобщо не го тревожеше. Момчето си каза, че това поведение не е съвсем нормално за един страхливец.\n— Къде точно ме водиш? — попита Ким, след като бяха вървели близо половин час из гората. Бе забелязал, че Горг е сменил посоката и сега се движеха почти паралелно на Планините на Сянката.\nИсполинът се обърна и си лепна някаква гримаса, която би трябвало да бъде убеждаваща усмивка.\n— В долината, Ким — избоботи той. — Вярвай ми, знам пътя.\nВървяха до пладне, все на юг. Когато слънцето висеше високо в небето, Горг шумно обяви, че е време за дрямка, и без много увъртания легна под едно дърво, сплете пръсти над стомаха си и силно захърка.\nПримирявайки се с неизбежното, Ким слезе от седлото, издърпа торбата с провизиите и се зае да яде без апетит.\nВеликанът изсумтя. Левият му клепач се отвори мързеливо. Не беше трудно да се забележи, че му течеше слюнка.\n— Гладен ли си? — попита Ким.\nГорг отвори и другото си око, поприседна и кимна енергично. Момчето му подаде торбата.\nПочти веднага съжали, но вече бе твърде късно. Горг отвори торбата, пъхна глава вътре и изсипа наведнъж цялото й съдържание в устата си.\n— Не е зле — измляска, предъвквайки. — Знаеш как да преживяваш, Ким. Всеки би ти го признал. — Оригна се силно и се усмихна широко. — Не е достатъчно за засищане, но като за закуска стига. Напомня ми на гозбите на мадам Так.\n— Точно така — каза Ким изненадан. — Познаваш ли ги?\n— Че кой не ги познава? Те са много свестни създания. Да. Много свестни… — Спря насред изречението, затвори очи и се заслуша с килната глава.\n— Какво има? — попита момчето. — Чуваш ли нещо?\n— Мечка! — възкликна уплашено Горг. Скочи на крака, грабна тоягата си и се обърна към него. — Мечка! Спасявайте се, господарю. Мечка!\nКим скочи на крака и се затича към коня си, когато от храстите изскочи голяма рунтава сянка, която замахна към него с лапа и изръмжа гневно. Момчето изхвърча на три метра във въздуха и се приземи тежко. С вик на изненада и болка скокна обратно на крака и извади меча си. Хищникът пак изръмжа, изправи се на задните си крака и се заклатушка към дребния си противник. Дъхът на Ким спря. В зоологическата градина бе виждал големи мечки, но това тук приличаше на бащата на всички мечки гризли — стар звяр, ветеран от много битки, а сплъстената му кафява козина бе изпъстрена със сребристи косми. Нямаше дясно ухо, а на мястото на лявото му око имаше само белег.\nКим замахна отчаяно с оръжието си. Звярът изрева, изби меча от ръката му, като че ли бе играчка, и отново го събори. Огромна ноктеста лапа го притисна към земята.\nМомчето се мяташе насам-натам, риташе и блъскаше, но мечокът сякаш не усещаше ударите. Огромните му челюсти се отвориха и разкриха два реда зъби с дължината на човешки пръсти. Единственото му блещукащо око се втренчи с тиха ярост в Ким.\nНо не го захапа.\nЧелюстите му се затвориха и изминаха няколко безкрайни секунди, през които душеше Ким от глава до пети.\n— Странна работа — изръмжа с дълбок, басов глас. — Приличаш на черен рицар, но не миришеш на такъв. Да те ям ли, или не?\nМомчето изстена. Тежката лапа на гърдите му пречеше да диша и гласът му излезе странно писклив.\n— Не съм черен рицар.\n— Може би не си — избоботи хищникът, — но не си и един от нас. Освен това си облечен като черен рицар — добави мрачно. — Може би все пак ще те изям.\n— Няма да ти е вкусно — изграчи Ким. — Пък и не съм много тлъст. Може да си хванеш някоя хубава сочна мръвка за същото време, което ще изгубиш, докато ми отвориш бронята.\nМечокът наклони глава и разгледа замислено бронята на Ким.\n— А, това ли? Нищо работа, парче ламарина. Мисля, че ще те изям, да.\nТой отвори уста и се приготви да изпълни заплахата си. В този миг обаче храсталакът се раздели и Горг се хвърли върху гърба на звяра с разперени ръце, надавайки яростен рев.\nЗвярът изрева възмутено, пусна Ким и се опита да се отърси от нападателя си. Но Горг се държеше здраво с ръце и крака. Завъртя се и с невероятно усилие събори мечока. Двамата започнаха да се въртят по земята, вкопчени един в друг.\nСега мечокът наистина бе разярен. Хвърли великана от себе си и се изправи на задните си крака. Гигантът стисна юмруци, наведе се под ноктестите лапи и удари мечока по носа достатъчно силно, за да повали бивол. Звярът сякаш не го усети. Грабна Горг, вдигна го като играчка и го метна с такава сила, че приземяването на исполина изкорени няколко млади дървета. Горг направи крачка напред, скочи и заби рамо в стомаха на мечока. Той се олюля назад, след което още един мощен удар от страна на великана го запрати на земята.\n— Остави приятеля ми на мира — каза Горг, дишайки тежко. — Не ме интересува, че бракониерстваш на моята територия, но извади приятеля ми от менюто. Ясно?\n— Твоята територия? — попита мечокът, скандализиран. — Явно нямаш представа къде се намираш, идиот такъв. На моя територия си от часове. И какво искаш да кажеш с това „приятел“? — каза, хвърляйки кос поглед на Ким. — Откога се сприятеляваш с черни ездачи?\n— Той не е черен рицар — рече Горг малко по-спокойно. — Само така изглежда.\n— Аха. Значи не изглежда никак добре. Има късмет, че черните ездачи са лоши на вкус. Иначе щях да задавам по-малко въпроси.\n— Аз… хм… предполагам, че се познавате? — попита Ким, който наблюдаваше сцената с нарастващо изумление.\nГорг обърна глава, кимна и после пак се втренчи в мечока.\n— Остави го на мира, Келхим — каза заплашително. — Ако направиш нещо на приятеля ми, ще ти счупя черепа.\n— Ха! — отвърна Келхим. — Ще видим кой на кого ще счупи черепа!\nПосле скочи и разпери зловещо предните си лапи, готов да разреши спора на място. Но при тези думи Ким също скочи и си проби път между двамата необикновени противници.\n— Моля ви! — извика. — Може би трябва да поговорим, преди да се пребием взаимно.\nМечокът наклони глава и примигна изненадано.\n— Дребният ти приятел е смел — каза на Горг. — Доста по-смел от теб, ако смея да отбележа.\n— Не смей — намръщи се гигантът. — Но това няма значение. Остави го.\n— Добре де — изръмжа Келхим. — Няма да наранявам мъника. Поне засега.\nКим гледаше с облекчение как мечокът се обърна и се намести удобно на известно разстояние от тях.\n— Ммм… Може да помогне, ако ни представиш — колебливо каза Ким на великана.\nГорг сви рамене — определено бе в лошо настроение.\n— Няма много за представяне — отвърна. — Това е Келхим. Мечок, както се вижда. И най-недодяланият грубиян, който някога е стъпвал на моя земя. Ще изяде приятелите на приятелите си, ако му позволиш. Никакви обноски няма.\nКелхим тръсна ядно глава.\n— Може и да изям дребния ти приятел — изръмжа. — Ей така, да те ядосам. А после ще изям и теб.\nГорг издаде брадичка напред, готов да се бие.\n— Пробвай — процеди през стиснати зъби. — Само пробвай.\n— И казваш, че сте приятели? — попита Ким с въздишка.\n— Приятели? — изрева Келхим. — Тоя тука — приятел? По-добре да си търся приятели в Моргон. Дръпни се, мъник, та да му дам да се разбере на тоя пън.\nГорг стисна юмруци, но момчето ядно го зашлеви през ръцете и с тежки крачки се отправи към мечока. Посочи го, като за целта трябваше да застане на пръсти.\n— Слушай сега — каза, вече на края на търпението си. — Слушайте и двамата. Тази гора е пълна с врагове. Черните ездачи са навсякъде и ако наистина искате да ви убият, давайте, продължавайте да си ревете един на друг. Но поне ми позволете да вървя по пътя си. Имам по-важни неща за вършене!\nКогато приключи, се върна при коня си и се хвана за седлото.\nУсети тежка ръка на рамото си. Ким погледна нагоре към ухиленото лице на Горг.\n— Остани — примоли му се великанът.\n— Само ако и двамата обещаете да сте разумни.\n— Аз съм разумен — провикна се Келхим. — Обаче тоя тука…\n— Добре. Стига вече! — кресна Ким. — Схванах. И двамата сте много разумни.\nМетна се на коня, хвърли поглед на гиганта и мечката и поклати неодобрително глава.\n— Всички тук ли са такива? Ако са, въобще не съм изненадан, че на Бораас му е толкова лесно с вас.\n— Лесно му било? — изрева Келхим. — Само чакай да ми падне между лапите…\n— Лаповете — поправи го Горг.\n— … да го смачкам между лаповете си… — продължи мечокът.\n— Нищо няма да направиш — изсумтя исполинът, — защото дори няма да се доближиш до него. За тая цел ти трябва мозък, нали знаеш…\nКим затвори очи и преброи наум до десет. Накрая се отказа.\n— Колкото до мен, може да си се карате отсега до края на вечността. Само ми кажете накъде да яздя и ще ви оставя на спокойствие.\nКелхим примигна изненадано, сякаш виждаше момчето за пръв път.\n— Натам — каза и посочи зад него. — Но ще дойдем с теб. Сам е опасно.\nКим повдигна вежди.\n— И си мислиш, че с вас двамата няма да е опасно?\n— С оня там — каза Келхим и посочи гиганта — със сигурност. Затова идвам и аз.\n— Направо страхотно — изсумтя момчето. — Онази пътека, казваш?\nБез нито дума повече, той подмина Келхим и Горг. След малко двамата необикновени другари го настигнаха.\n— Хей! — обади се Горг. — Не взимай това насериозно. С Келхим се караме постоянно, но не искаме да причиним вреда.\nСледобедът си минаваше. Продължиха на юг, а Горг и Келхим постоянно се караха. Накрая стигнаха до едно разклонение и гигантът посочи долината.\n— Там долу. Ако имаме късмет, ще стигнем главния път точно преди смрачаване.\n— Не натам — изръмжа Келхим. — Слънцето залязва, а дотогава трябва да сме стигнали до пещерата ми. Не обичам да спя на открито.\n— Пещерата ти? — попита Горг, повдигайки леко вежда.\n— Ти си продължавай, докато не паднеш — озъби се мечокът. — Но ние двамата отиваме в пещерата ми да прекараме там нощта.\nКимна отривисто, за да натърти на думите си, застана на два крака, хвана Ким за ръката и го задърпа надясно. В същото време гигантът протегна ръка, сграбчи лявата китка на момчето и го задърпа наляво.\n— Тоя мисли само за сън — оплака се Горг. — Трябва да продължаваме. Още малко надолу по хълма, и ще сме на главния път.\nКим изкрещя от ужас, когато гигантите започнаха едновременно да го дърпат в противоположни посоки.\n— Спрете! — извика той. — Спрете веднага!\nКелхим и Горг спряха, сконфузени. Ким ритна с крак, но това само накара коня да се затича напред и да го остави да виси безпомощен между двамата.\n— Пуснете ме! — кресна. — Пуснете ме веднага!\nДвамата му спътници се подчиниха и момчето се изтърси по задник на земята от двуметрова височина.\n— Стига ми — процеди през стиснати зъби. — Стига ми толкова!\nСтана, като разтриваше задните си части и се мръщеше.\n— Къде е проклетата ти пещера? — викна на мечока.\nКелхим чинно посочи през рамо.\n— Натам. Не е много далеч.\n— Добре — кимна момчето. — Да отиваме, мътните го взели, и да прекараме там нощта. А утре можете да ми покажете пътя или да ме оставите на мира. Да знаете, по-зле сте от черните рицари!\nКелхим не преувеличаваше. Точно пред тях се издигаше гладка, отвесна скала, нашарена с нишки от тъмен и светъл кварц. По-малко от метър над земята зееше почти кръгъл отвор на пещера.\n— Пристигнахме — обяви Келхим.\n— Пещерата му — поясни Горг, кимайки към дупката.\nКим стисна устни в саркастична усмивка и каза:\n— Мога ли да предположа, че този отвор тук е входът към пещерата на Келхим…?\nМечокът завъртя око.\nГорг заклати ентусиазирано глава. Изобщо не бе забелязал иронията в гласа на Ким.\n— Ще спим тук — каза гигантът. — След щедра гощавка, разбира се. А на заранта ще те изпратим до долината. — Той се ухили и добави заговорнически: — Пещерата има заден изход от другата страна на планината. Можем да спестим много време, като минем през планината, вместо да я заобикаляме.\nКелхим отново завъртя око невярващо.\n— Значи през цялото време си планирал да дойдеш тук?\n— Естествено — небрежно отвърна Горг.


Денислав Сербезов: Няма изненада в резултатите от вота в Казанлък - bTV Новините\nДенислав Сербезов: Няма изненада в резултатите от вота в Казанлък\nСпоред Яне Янев в града има срастване на властите.\nПубликувано в 10:24 ч. 24.06.2008 г.\nЗа мен резултатите от изборите в Казанлък не бяха изненада. Това каза за предаването Денислав Сербезов, лидер от ФАГО. След изборите разочарованието е най-вече за ФАГО, защото на първите избори получи 3000 гласа, а сега са само 1600.\nСпоред Сербезов заявките за съпричастност, които бяха пуснати по пощенските кутии, били около 8000. По думите му тази голяма разлика идва от това, че един ден преди изборите прокуратура е започнала да вика всички агитатори и активисти на партията и да ги предупреждава да не предлагат имотни облаги на избирателите. Оттам, според Сербезов, ФАГО е загубило доверието на избирателите си.\nВотът е опорочен и за това ние сме единствената политическа сила до момента, която категорично има политическо решение да обжалва изборните резултати в Казанлък, коментира лидерът на "Ред, законност и справедливост" Яне Янев, който се включи по телефона.\nПо думите му в Казанлък има срастване между властите. Янев каза още, че там има единство на властите, както преди 10 ноември, защото кметът на града заедно с районния прокурор и шефа на полицията постоянно си "хортуват" и взаимодействат, така че да има схеми, които да са в полза на кмета.\nСпоред Яне Янев едно към едно се повтарят процесите от общините край морето на миналите местни избори.


▷ Indesit BWA 71252 W EU - Ревю, мнения и цена | Review-bg\nIndesit BWA 71252 W EU - Виж цената\nНачало » Ревюта » Ревю на Indesit BWA 71252 W EU\nДържите ли на висококачествените материи на вашите дрехи? Искате ли те да бъдат запазени качествени и меки, независимо от многократните изпирания на които ще бъдат подложени? Ние имаме точния уред за вас! Пералня Indesit BWA 71252 W EU с енергиен клас А++ и интегрирани модерни технологии, ще осигури перфектното изпиране на вашите любими дрехи, като същевременно ще запази цветовете им богати и наситени, а тъканите – меки и качествени като в първия ден на тяхното закупуване!\nIndesit BWA 71252 W EU Review\nВиж още: Ревю на Daewoo DWD-FV2021\nПералня Indesit BWA 71252 W EU разполага с изключително удобни и практични размери от 54 х 59.5 х 85 cм (ДхВхШ). Това я прави лесна и удобна за поставяне във всяко подходящо помещение от вашия дом, като гарантирано няма да заема много от наличното ви пространство.\nТази иновативна пералня машина с модерни технологии разполага със стандартно предно зареждане и ляво отваряне на люка. Скоростта на въртене от 1200об/мин, ще осигури както перфектното изпиране на вашите дрехи, така и запазването на качеството на техните материи. С изключително ниските си нива на шум от 80dB при центрофуга и 59dB при изпиране, този уред е изключително практичен за поставяне в отворени пространства, като гарантирано няма да смущава спокойствието ви с възпроизвеждането на неприятни шумове при своята работа. Освен много ефективна, пералнята машина е и много енергономична. С годишен разход на електроенергия от едва 198 kWh и на вода от 10600л., вие гарантирано ще получите максимално качество на изпиране на базата на минимални разходи за битови сметки. С капацитета си от 7кг., този уред ще изпере ефективно дрехите на цялото ви семейство само с едно зареждане на пералнята машина.\nПералня Indesit BWA 71252 W EU разполага с интегрирани някои от най-новите функции за защита. Те са Защита от деца, Сигнализиране при финализиране на програма. Тези функции в комбинация с иновативните технологии като Innex, Push & Wash, гарантират както перфектното изпиране на вашите дрехи, така и максимална защита на вашата безопасност по време на работа на вашата нова пералня машина.\nНезависимо от тъканите на вашите дрехи, пералнята машина ще изпере дори най-упоритите петна в дълбочина, като ще запази както качеството, така и цветовете на вашите любими текстилни изделия. Програмите на уреда са: Деликатни, Вълна, Смесена, Бърза програма, Програма за интензивно изплакване.\nС голям брой програми за изпиране, които покриват всички нужди, малкия размер, който позволява пералнята да бъде поставена във всяка стая, почистването на дрехите със специална програма и разумна цена, пералня Indesit BWA 71252 W EU е отличен избор за всяко домакинство, в което грижата и поддръжката на дрехите, неминуемо са поставени на преден план. Насладете се на чисти, свежи и запазени дрехи във всеки миг от ежедневието си.\nBWA 71252 W EU Indesit Перални


21 - Published in Bulgaria - Political debates and analysis - 6 months ago\nОт доста време има разединение затова искам да изразя моето мнение в статия. Една от причините, разбира се е, че преди време бяхме изоставени от някой хора с цел, да бъдем затрити и наказани, за да ни бъде като урок. Само че това не се случи, ние оцеляхме дори и с празна хазна. Това за мен е минало което не можем да променим и не искам да се връщам в него, споменавам го от гордост, че бях част от оцелелите.\nВчера е мъртво, утре... не се е родило, затова вярвам в днес.\nДнес виждам хора който искат промяна и обединение, без те да се променят. Итсо няма да го коментирам, ще изкажа мнението си за настоящия ни не толкова уважаван президент. Никога не съм контактувал с него, но той не пропуска да ме нахрани при всяка моя изява от как съм започнал играта. Аз съм му се извинявал на няколко пъти за благото на тази или другата игра, макар ,че не се чувствам виновен. А пренебрежението, бе отговора от него. Време е Г-н президента да се промени и да се държи като такъв. Не може да наричаш гражданите глупаци и да очакваш мандата да ти мине гладко. От опит знам, че това му е леката форма на обиди, надявам се за в бъдеще да я свали до минимум.\neradev 07.11 08:26 пак казвам на опозицията, каня ви на среща да обсъдим различията, проблемите и да стигнем до единно решение и да работим заедно за БГ\neradev 07.11 08:26 в противен случай си оставате лабилни тупаци Cheeky - Това го е написал точно след другото, според теб какво означава тупаци ?\nи какво се получава , аре да променим нещо ама да не се променяме.\nnqma obedinenie dokato rumancite ne si trqgnat...govorq za men lichno\nL E G I O N ne go zashtitavai,tova e ot dnes sled spora s tani99,do predi tova ni xraneshe vsichki\nzad KUKATA SAM\nда влизаме за 10 мин. и бълваме лайна или нещо подобно беше. това ако не е обида какво де е\nа и нямало статия от мен като кандидат за президент, аз не видях и от него\nhttps://www.erevollution.com/bg/newspaper/890 разгледайте му вестника, това ли е начина съб за съб и шуробаджанащина ? после обвинявате нас, че гоним играчите\nnqma da go komentirat,badi siguren\nче кога някой е искал да трие България, че да оцелеете? и се върнахме точно когато трябваше, за да не ВИ изтрият\nxaxaxxaxa,che koga i kak da sme iztriti mi e interesno,kato se varnaxte kvo napravixte,sasipaxte q savsem\nЗдравейте, противно на опозицията, отворен съм за диалог. Предлагам на всеки министерски пост ако желае да помага за просперитета на България! Очаквам аргументации!\nЕдин виц, за разпускане: На Смелия Чунг му казали, че в съседна пещера има мома за запещеряване. Застанал той пред пещерата и се провикнал: - Ката мата? (къде е момата) Отвътре се чува мъжки глас: - Тата мата (нататък е момата). Застава младоженецът пред втората пещера: - Ката мата? - Тата мата. Застава С.Ч. пред трета пещера: - Ката мата? Излязла два пъти по-голяма и по-космата от него жена. - Ата мата! (аз съм момата) - Бата мата!\nДобре кука, ето го коментара ми и тук. Ако Тани се чуства обиден, аз какво да кажа. На ме също ми е обидно българин да ми говори (пише) на гръцки в българския чат.\nа на мен ми е обидно да чета думи като лайна и глупаци, джандъри и лизбиики\nОк, ама такива думи от мен да си чел. Дори леко да съм опитал да го засегна, винаги съм си мерил думите.\nвълка козината си мени но нрава не !!!\nПата Мата, няма да бараш торбата


Коучинг - Smart Traders\nКонцепцията на коучинга е заимствана от спорта, където треньорът трябва да помогне на спортиста да преодолее вътрешните препятствия, които му пречат в постигането на върхови резултати. Тези техники се пренасят и в други сфери, но целта остава същата – да се отключи потенциала на хората за постигането на успех.\nПо принцип в коучинга няма профилиране. Важно е коучът да познава дейността на своя клиент, но не е задължително да е майстор в неговата работа. В трейдинга обаче спецификата на нашата работата е изключително голяма и затова е много препоръчително коучът също да е трейдър. Знам това от личния си опит, защото мой наставник е трейдъра милионер. Есенцията от нашите коучинг сеанси съм включил в четвъртата книга „Уроци на трейдъра милионер“, която фигурира само в пълното издание на поредицата.\nТова е и причината да включа коучинга сред дейностите на проекта Смарт трейдърс. Считам, че за много от колегите това ще даде голяма порция надежда усилията им в нашия труден занаят най-накрая ще се увенчаят с успех. Считам, че коучингът за трейдъри трябва да бъде един напълно индивидуален процес, защото, макар и общи, проблемите на всеки от нас са строго индивидуални.\nВ същото време, коучингът трябва да стъпи върху знанията, които трейдърът вече има. В традиционните обучения обаче са застъпени верни, но напълно недостатъчни знания. В тях има големи празнини именно върху същността на трейдърската работа. Затова в Смарт трейдърс коучингът и обучението вървят ръка за ръка. Във всяка една от програмите, които предлагаме, те ще се съчетават, за да дадат на трейдърите нови разбирания и умения, които да ги изведат на пистата на успеха.\nPrevious Previous post: Консултации\nNext Next post: Опит


Тест по картинки – познаваш се по очите - Интересно - EdnaJena.com\nТест по картинки – познаваш се по очите\nПредлагаме ви един интересен психологически тест, в който ще ви опознаем по очите. Тестът не отнема почти никакво време, а резултатът зависи от вашата реакция на стимулите на картинките. Само 9 изображения и 9 характеристики на вашата личност. Пробвайте - очите са огледалото на душата.\nНе бързайте да огледате картинките от теста - първият поглед е най-непринуденият.\nВсички типове тестове по картинки използват проективна методика, която дава бързи и достатъчно точни резултати.\nКакво ще покаже този тест за вас?\nПрегледайте набързо деветте картинки от теста, първо от горе надолу, а после от долу нагоре.\nИзберете си едно прекрасно око, което ви привлича, и едно око, което намирате за отблъскващо или просто събужда неприятни чувства у вас.\nЗапомнете номера на първото и второто избрано око.\nРазшифроване на картинките:\n1. Доверчива личност\nВие сте човек, който допуска почти всеки в живота и сърцето си. Смятате, че е по-добре да рискувате и да се травмирате, отколкото да се затваряте от хората. На никого не показвате страховете и неувереността си. Смятате, че трябва сами да решавате проблемите си. Опитвате се да се раздавате без остатък на хората, дори когато се измъчвате вътрешно. Лекувате раните си, помагайки на другите.\n2. Педантична личност\nВие сте човек, който винаги се опитва да направи добро впечатление и да постъпва правилно. Смятате, че действията ви имат значение за живота на другите. Не показвате на хората вълнението си и това, че сте разстроени. Стараете се да бъдете по-добри - нали това е най-малкото, което можете да направите с времето си на този свят.\n3. Жертвоготовна личност\nОпитвате се да намерите своя свят навсякъде, където изобщо е възможно. Търсите мястото си в този объркан свят. Не показвате на хората тъмните си мисли. Преживели сте много. Може да се каже, че сте специалист в сглобяването" на себе си след падане.


Часовник гривна ZIIIRO Orbit Ocean - Timer.bg\nЧасовник гривна ZIIIRO Orbit Ocean\nМодел: Orbit Ocean\nЗа съжаление, Часовник гривна ZIIIRO Orbit Ocean не е наличен към момента. Имаме периодични доставки на част от моделите, но не бихме могли да се ангажираме с доставка и срокове за конкретен модел. Разгледайте наличните модели на марката ZIIIRO или се абонирайте за нашия бюлетин, за да сте информирани при ново зареждане.\nЧасовник гривна ZIIIRO Orbit Ocean от колекция Orbit се предлага в Timer.bg с луксозна брандирана кутия, гаранция, безплатна и бърза доставка в рамките на 1-2 работни дни. Моделът може да бъде закупен на изплащане без оскъпяване за 3 равни месечни вноски. За повече информация вижте кредитния калкулатор като натиснете бутона Купи на кредит.\nВселената е необятна и безкрайна, точно какъвто е и часовника ZIIIRO Orbit Ocean. Той притежава стилен и минималистичен дизайн, който наподобява две движещи се лично ваши планети. Те ще отмерват времето винаги точно, защото механизма е кварцов и е от най-висок клас.\nЦветовете не са били по-красиви и свежи никога досега. ZIIIRO Orbit Ocean Ви показва един различен поглед на нещата и начини за показване на точното време. Това е унисекс модел, който ще подхожда, както на жени, така и на мъже. Бъдете готови, че погледите няма да слизат от Вас и ще сте център на вниманието. Готови ли сте да бъдете звезда с ZIIIRO Orbit Ocean?\nОт ZIIIRO препоръчват закупуването на Часовник гривна ZIIIRO Orbit Ocean да се извършва от оторизирани търговци като Timer.bg - водещ онлайн магазин за продажба на часовници!\nРеферентен номер Orbit Ocean


От коремчето на мама,мартенче засмяно се задава! :: BG-Mamma\n25 март 2008, 13:03 ч.\nБлагодарим за заглавието на СЛАВУНДЕР\n82. 19.03.2008 мама Cvetelina роди бебе Константин-3250/52 см.(термин 23.03.08)\nПоследна редакция: пт, 28 мар 2008, 02:33 от martenki\n# 1 25 март 2008, 13:33 ч.\nБраво, Рали много сладки патета!\nАз след малко отивам на консултация и после ще се отчета.\n# 2 25 март 2008, 13:41 ч.\nЕто и ние с Никол сме в новата тема , която е много слагурска.\nТя заспа в количката до мен а неискаще да заопи в креватчето.\nО маи съм втора.\n# 3 25 март 2008, 13:59 ч.\n# 4 25 март 2008, 14:20 ч.\nЧестита нова красива патешка тема! Само хубави новини да има в нея и вести за новородени бебчета!\nНие сменяме памперсите преди хранене и ги пълним по време на хранене. После ме е страх да й вдигам краченцата, за да не повърне. Къпем я пак преди хранене. Това занимание ни изтощава и нея и нас с таткото. Още не мога да се организирам да я къпя без напрежение и страх. Поне вече съм барза и веща в преобличането и смяната на памперсите, защото преди няколко дни бях смешна картинка и в това отношение.\nЧудесна е новата тема.\nНие ходихме на лекар на малкия му стегнаха пъпа с един конец и каза,че до 5 дена ще падне.\nКаката е с много малка гнойна ангина,само за моето безсъние от грижи няма лек.\nхайде в тази темичка вече всички не родили да си имат бебчета и да споделят с нас радости и тревоги\nПамперсите ги сменяме преди хранене,а ако после се наака пак го сменяме за да спи спокоен.\n# 7 25 март 2008, 14:47 ч.\nХоп и ние тука...много сладурска темичка- браво!\nЖори, честита месечинка! Много да радваш мама и тати! Поздрави от Еми!\nАнина, и ние спим в количката, също така и на спалнята, но в хубвото ни креватче рядко...\nВеси, и ние имахме няколко дена в които само ревяхме и висяхме на цицките на мама. Съвсем нормално е бебчетата да са в различни настроения- не може винаги да спят за съжаление... Не се нервирай- всички сме така. Давай цицка, залъгалка ако можеш, гушкайте се...и ако те успокоява си помисли още колко от нас правят същото в този момент\nКикиНики, аз сменям памперс винаго когато имам съмнения, а в повечето случаи и преди и след хранене. А се къпем преди ядене, че както казваш после да я успокоя с цицка и да заспи- не че винаги се получава де...\nСтанкова, и на мен нещо се опитва да ми намалява кърмата, но не се отказвам! Вярно- храним се по повече от час, но се надявам да ми се стимулира и скоро да се увеличи Иначе постоянно набивам нещо, изморих се от ядене, а ако не ям толкова няма кърма- никак не е лесно да произвеждаш мляко Веси122, дано докито ти е прав- не се отказвай, ще се борим дружно\nСнощи къпах малката сама Доста ме беше шубе и като че ли повече се позамазахме, отколкото изкъпахме, ама каквото такова- дано свикна.\n# 8 25 март 2008, 14:53 ч.\nЗапис в хубавата тема и от нас... само хубави новини и дано тя да е последната ни тема тук...\nМарги спокойно с времето ще започнем да се оправяме за много кратко време, при нас нищо че е 2-ро дете го гледаме като за 1-во от всичко ни е страх,и аз отново свиквам с преобли4ане и така на татък..\nи ние така сменяме памперси преди ядене и се къпем тогава за да няма изпълнения послечестита месечинка на Жори...само хубави мигове от тук нататък прекарани с мама и тати\nа сега да бягам че тигърче Огнян се сърди.. а колкото до спането той си спи в леглото и няма да правя грешка да го уча в количка или при нас 4е после няма оттърване така да знаете\n# 9 25 март 2008, 15:05 ч.\nРали браво за новата темичка, много е хубава както винаги.\nПамперс сменям преди ядене, банята също е преди.\nЗдравейте и от нас. На мен толкова рядко ми остава време да седна пред компа, че сигурно 5-6 теми вече пропускам. Първо честито на всички мамчета. Много, много радости и щастие да ви носят малките слънца!!!\nЗа памперсите и ние ги сменяме преди хранене, къпането също.\nМоята Криси утре ще стане на 1 месец. Искаше ми се да почерпя, ама като не знам да слагам картинки...Леле как лети времето\n# 11 25 март 2008, 15:32 ч.\nЗапис и от нас в новата темичка с един въпрос.\nПри някой от вас има ли несъвместимост на кръвните групи и поставиха ли ви гамаглобулин?\nАз съм с отрицателен, а мъжа ми с положителен резус и трябваше да сложа ваксина след раждането, но се оказа, че в болницата я нямат и не само това ами в цялата аптечна мрежа я няма и от всичко, което прочетох май нямам шанс за второ дете , егати скапаната държава. Пишете ако знаете нещо по въпроса.\n# 12 25 март 2008, 15:34 ч.\nДнес Lara е родила своята дъщеричка Никол!\nБебе Никол е с прекрасните мерки 3050 гр и 49 см.\nДа и е жива и здрава и да я радва много!\nПоздравления за Рали за прекрасната тема!\n# 13 25 март 2008, 15:49 ч.\nЧЕСТИТО НА МАМ ЛАРА!!! ДА И Е ЖИВА И ЗДРАВА МАЛКАТА ПРИНЦЕСА\nwiwi, за тази инжекция трябваше да са ти казали преди да родиш. По принцип е задължение на пациента да си я осигури, не я поддържат в болниците. Това е много гадно. Не знам какви са вариантите от тук нататък, дано някой да успее да ти помогне\n# 14 25 март 2008, 15:52 ч.\nЧЕСТИТО НА МАМА ЛАРА.\nДА Е ЖИВА И ЗДРАВА МАЛКАТА НИКОЛ И ДА БЪДЕ НАЙ-ГОЛЯМАТА РАДОСТ НА МАМА И ТАТКО!\nРали, разкошни патенца. Поздравления и благодарности за труда.\nОбещания отчет от мен: Днес бях на 2 прегледа - в МД, където ще раждам и на ЖК. Резултатите: тонове - ОК, бебе - добре, главичка 93 мм, води - достатъчно, МБ - също ОК (макар че имам някакво гадно жълтеникаво течение, което било нормално), разкритие - 1 см., плацента - зряла, но още може да храни бебчето. Като цяло всичко е нормално, но раждане не се очаква скоро. В петък пак съм на запис в МД, а ако не родя до края на другата седмица, може да ме вземат в болницата. И тъй като не искам да лежа в болница нито миг повече от задължителния минимум за раждане, се захващам с всички изпитани методи за предизвикване на раждане. Стискайте палци.


Ново лекарство убива малария за 2 дни | Ureport.bg\nUreport | Общество | Ново лекарство убива малария за 2 дни\n10 Дек., 2014 Ureport Общество\tКоментарите са изключени за Ново лекарство убива малария за 2 дни\nНово, все още неизпитвано върху хора лекарство, убива маларията за 2 дни. Това е революционен метод в битката срещу болестта, която убива над 550 000 деца всяка година – близо едно на минута. Заболяването се предава от четири вида на плазмодиевия паразит, който преминава през секретите на комарите. Най-засегнатите райони от света са в Субсахарска Африка.\nНилска треска в София\nИзраелци строят четири онкоболници в България\nВсички забравиха за маларията\nДронове борят маларията в Борнео\nВъпреки че целенасочените усилия на Световната здравна организация (СЗО) са намалили наполовина броя на болните от 2001-а насам, все още трябва да се свърши много работа, за да забрави човечеството за болестта.\nНовото лекарство – молекула, наречена (+)-SJ733, е показала, че може да убие маларийния паразит в мишки само за 48 часа. Единична доза е унищожила 80% от заразата в рамките на първите 24 часа и я е довела до незабележими нива на следващия ден.\nДосегашните опити на други медикаменти да се справят с малария бяха затруднени, заради повишените нива на лекарствена резистентност на паразита. SJ733 обаче действа достатъчно бързо.\n„Целта ни е да разработим достъпни и бързо действащи медикаменти, които да излекуват маларията само с една доза. Тези резултати показват, че SJ733 и други съединения, които работят на подобен принцип, са ефикасни инструменти в битката с болестта“, казват учените от болницата за детски изследвания „Сейнт Джуд“ в доклада си.\nПредишните изследвания на учените са довели до създаването на SJ733, а новото е показало механизмите, които съединението използва, за да задейства имунната система и да атакува заразените червени кръвни клетки, като оставя здравите невредими.\nТо атакува протеинът ATP4, Който играе ролята на помпа, регулираща нивотo на натрий в клетката. Без въпросния протеин то става твърде високо и клетката не само променя своята форма, но и се втвърдява. Това са нормални отличителни белези на застарелите клетки, които имунната система лесно изхвърля от организма.\nПо този начин лекарството не атакува самия паразит, а по-скоро го използва като маркер за откриването и разрушаването на целите заразени клетки.\nСлед успеха на изследването си, учените смятат да преминат към първите клинични опити с хора.\nболест, вирус, жертви, инфекция, клинични опити, лаборатория, лекарство, малария, медикамент, Световна здравна организация, СЗО, Съединение, учени


Начало › Здравна медиа › Здравни новини › Опити за телефонна измама с фармацевти в цялата страна\nЗлосторници се опитват да измамят с престъпна телефонна схема фармацевти от цялата страна, предупреждават от Българския фармацевтичен съюз.\nИзмамниците телефонират до магистри по фармация за мнима консултация, свързана с дете. Те питат дали могат да се използват конкретни лекарства от малчугани, като се обяснява, че семейството е извън града и не може да се консултира с лекар.\nМалко след това измамниците позвъняват отново, за да похвалят съответната аптека и искат да пратят сертификат за добро обслужване, както и рекламни материали.\nВ крайна сметка се оказва, че по куриер с наложен платеж аптеката дължи 180 лева по фактура.\nРодният съюз се разграничава категорично от такива действия и изразява загриженост за въвличането на колегите от съсловието в подобни схеми.\nОт БФС посочват, че няма постъпила информация за пострадали колеги по схемата, но молят за уведомление в случай на измама, за да бъдат сезирани съответните органи.\n10 криминални истории, последвани от необикновени случайности (2 част)\nпреди 222 дни, 6 часа и 21 мин.\nпреди 307 дни, 10 часа и 24 мин.


Джена: Не искам да пея за изневери - Труд\nВторник 07.07.20 / 12:38\nВторник / 07.07.2020 / 12:38\nТепърва се надявам да изпея песните на живота си\nЩе се радвам да направим втори дует с Преслава\nВ момента е актуално това, което е хубаво – няма значение от стила\n- Джена, разкажи ни за последната ти песен „Диагноза ти“.\n- „Диагноза ти“ започнах да я работя още преди да е излязло предишното ми парче „Да ти бъда корона“, само че ми беше нужно повече време да я реализирам. Може би около 4 месеца работихме върху песента. Музиката и аранжиментът са на Велислав Драганински, а текстът е на Анастасия Мавродиева и Росен Димитров. Аз много залагах на това парче и се радвам, че то покри моите очаквания. Хората го харесаха и се радва на успех.\n- Видеото е малко по-нестандартно и различно от твоите предишни проекти.\n- Много ми се искаше да се получи по-нестандартен клип. Нещо, което да не бъде типичният попфолк, а да е по-различно като визия и идея. Затова се спряхме на варианта целият текст на „Диагноза ти“ да се набива на очи, за да могат феновете да го запомнят по-добре. Във видеото аз разпилявам листчета с текста, които падат над целия град и хората започват ги четат и да намират себе си.\n- Феновете коментират, че в песента усещат едновременно класическата Джена, но и един нов стил.\n- Нов стил не бих казала. Аз също изчетох доста коментари и много се радвам, че имам подкрепата на моите почитатели, а и на тези, които не са ми толкова големи фенове, но надават едно ухо на музиката ми. Щастлива съм, че идеите ми са интересни и различни. В момента е актуално това, което е хубаво. Няма значение какъв е стилът – било то попфолк, арендби, поп и т.н. На мода са всички, които пеят и правят хубави парчета.\n- Преди по-малко от година направи своето „завръщане“ на сцената след раждането на първото ти дете с песента „Коя“, която стана един от най-големите хитове на 2017 г. Как се чувстваш в момента?\n- Винаги имам муза и идеи. Дори сега съм подготвила няколко парчета и се приготвям за силния летен сезон, който предстои. По отношения на „Коя“, наистина съм много доволна от това, което направихме с композитора Николай Пашев. Когато записвах парчето, аз още бях бременна. Тогава спорехме за няколко проекти с него, но когато започвах да пея „Коя“, бебето се успокояваше и сякаш харесваше песента. Много съм щастлива, че парчето след раждането на Наки стана такъв хит. Относно това как се чувствам в момента – щастлива, доволна, обичана и радостна майка. Мисля, че това се вижда и ми личи. На 24 март с мъжа ми Атанас кръстихме нашия син. На тази дата празнувахме и първия му рожден ден със страхотно детско парти.\n- Ти не се притесняваш да пееш за нещата от живота и дори да разказваш за лични преживявания. Твоята искреност вредяла ли ти е някога?\n- Аз много държа на текстовете ми и на всяка дума, която се изпява. Избирам много прецизно думите, които достигат до публиката. Като цяло не влагам моя живот в текстовете, защото няма как да ми се случват толкова много неща. А пък и повечето са драми. По-скоро се старая, когато поръчам един текст, да не се намесвам в самата идея. Единственото условие, което имам, е да не пея за изневяра, защото не чувствам близко до себе си подобни текстове и не харесвам такъв тип начин на живот. Аз искам да пея за любов, обич и за всичко, което не е чуждо на хората. Винаги моята публика ми е казвала: „Тази песен все едно е написана за мен“. Това целя и аз.\n- През годините си работила с доста изпълнители от попфолка. Има ли човек, с когото искаш да направиш дует в момента?\n- Аз малко трудно правя дуети. Предпочитам гласовете да си пасват. Радвам се, че с Преслава направихме „Тук жена му пази“. По принцип ми се иска да предложа още един дует, но ще видим с кого, кога и как. Сега ми предстоят самостоятелни песни.\n- А как се случи да запишете „Тук жена му пази“ с Преслава?\n- С нея много отдавна си го говорихме това. Аз й се обадих и й казах, че имам едно парче, което искам да запиша с нея. Тя прие много радушно идеята и веднага поиска да го чуе. В последствие обаче се спряхме на друго. Преправихме го малко и двете, събрахме се в студиото, изпяхме „Тук жена му пази“, харесахме текста и след това заснехме видеото. Много съм доволна от комбинацията между нашите гласове и ще се радвам и втори дует да направим с Преслава. На нея сега обаче ще й бъде приоритет бебето.\n- Как успяваш да комбинираш ежедневните грижи за детето с участията вечерта в клубовете?\n- Ние постоянно се гледаме с малкия, с изключение на случаите, в които отивам вечерта на участия. Всъщност, той не разбира, че мен ме няма, тъй като аз излизам много късно и по това време вече съм го приспала. Докато се прибера за него се грижи баба му, която ни помага. Със сигурност нищо не му липсва и по никакъв не усеща, когато мен и баща му ни няма.\n- Какво друго те накара да се чувстваш щастлива през последните месеци?\n- Бих споменала двата албума, които издадох в края на миналата година – фолклорният с оркестър „Канарите“ и „Да ти бъда корона“, който е попфолк. Много съм щастлива от факта, че по време на бременността успях да събера всички тези хубави песни на едно място и да ги издам. Радвам се и че моят свекър Атанас Стоев ми позволи да изпея най-големите и най-хубавите песни на „Канарите“.\n- Кои твои песни можеш да наречеш любими или такива със специално значение за теб?\n- Обичам повечето мои песни от „Да те бях ранила“ до сега. Деля себе си на два периода – преди това парче и след него. Новият проект „Диагноза ти“ ми е фаворит в момента, дори и малкият Атанас много я харесва – когато ме види по телевизията и започва да танцува. От по-старите ми песни харесвам най-много „Кой си ти“, „Жена без име“, „Животът няма втора серия“. Сякаш баладите са ми повече на сърце.\n- Спомена, че подготвяш няколко нови проекта. Разкажи ни малко повече за тях.\n- По принцип е трудно да се издаде нещо за предстоящ проект, тъй като не се знае как ще изглежда парчето, докато не се пусне на пазара и публиката не прецени как звучи то. Аз като музикант в студиото работя нещата по един начин, гледам ги по-професионално, но всичко минава и през душата ми – представям това, което чувствам. А вече какво ще се случи по-нататък и как ще се възприеме от публиката разбирам тогава, когато парчето вече е в ефир. Предстоят бързи песни като за лятото. Хитови, надявам се. Много срещи с почитателите също.\n- Трудно ли се правят албуми в България?\n- Да, трудно се правят албуми у нас в момента и дори вече няма печалба от тях. Но се надявам да се оправят нещата и българинът да започне да купува дискове, за да може и нашият труд като музиканти да бъде уважен. За съжаление обаче пиратството е много силно изявено и на този етап не можем да се борим с него. Редно е и очакваме да има закони в държавата, които да се спазват, за да има защита върху нашата музика и нашите авторски права. Но със сигурност всички тези неща не биха ме спрели да издавам нова музика и албуми. Тепърва се надявам да изпея песните на живота си.\n- Какво мислиш за т.нар. стрийминг платформи като „Ютюб“, „Спотифай“ и „Епъл Мюзик“, които постоянно се разрастват и все повече хора слушат музика само от тях?\n- Истина е, че в момента всичко е в интернет. От няколко години децата и по-възрастните боравят с него, използват го, за да слушат музика и дори да гледат цели предавания там. Но има и много ценители, които държат да гледат телевизия. Тези платформи са хит в момента, но всичко с времето си. Имаше един период, в който фейсбук беше много интересен. Сега ми се струва, че инстаграм е по-актуален. Догодина може и това да не е интересно и да измислят нещо друго.\n- Имаш ли любими изпълнители, било то български или чуждестранни?\n- Аз харесвам хубавата музика. Не мога да кажа конкретен изпълнител, но със сигурност се кефя на готините парчета, които се правят от моите колеги. Пожелавам им да продължават да правят хубави песни. От чуждестранните изпълнители харесвам Уитни Хюстън и Майкъл Джексън. Слушам и арабска музика.


Стъпаловидно подстригване | Ezine.bg\nПрическите на пластове имат много варианти. Хубавото при този вид прическа е, че отиват на почти всички видове коси – независимо от дължината или структурата. Въпреки това обаче, има няколко подробности, които трябва да обмислите преди да се подстрижете по този начин.\n1. Ако имате дължина на косата под рамената и косата ви е тънка и фина, не е добра идея да се подстригвате на пластове. Краищата на косата ви по този начин ще изглеждат още по-тънки и няма да стои особено добре. Подобна стъпаловидна прическа е подходяща за тънка коса, само в случай, че косата е до раменете и дори по-къса. По този начин ще придаде обем и ще изглежда наистина добре.\n2. В случай, че сте от щастливите жени, чиито коси са гъсти и падат тежко, спокойно можете да се „обърнете” към този вид подстригване, дори да имате дълга коса под раменете. Заради факта, че имате достатъчно коса, стъпаловидната прическа ще ви стои добре – няма да загубите от обема си, а така подстригана косата ви ще изглежда по-разчупена.\n3. Ако имате къдрици, този вид прическа ще отива и на вас. Това ще създаде повече еластичност на отпуснатите къдрици. Разбира се, тук фризьорът има задачата да не прави косата ви в най-горния пласт твърде къса, защото може да придобие не особено приятен външен вид.\n4. Най-важното за този вид прическа е това, че създава много движение и динамика в косата – тази прическа е особено препоръчвана за дами, които имат права коса, това ще ви донесе допълнително обем.\n5. Ако чупливата или къдрава коса се скъси твърде много в най-горния пласт, може да превърнете ефекта на прическата в дефект. Косата ще изглежда безформена, а и ще има твърде много обем в горната част.\n6. Стъпаловидните прически изглеждат много добре, когато в косата има и малко цвят. Кичурите и изсветляванията придават много приятен вид и допълват самата прическа.\n7. Ако имате средно дълга или къса коса подстригана на пластове, хубаво е да добавяте някакъв стилизиращ крем, вакса, за да се подчертаете стъпаловидната прическа.\nСъжалявам, но трябва да те поправя.. На пласти е съвсем различно нещо и си има отделна статия за коса на пласти.. А това е етажирана.. Все пак тези неща не ги пишат малоумници...\nНасоките кои коси може да се подстригват на Пластове,се\nказва а не на стъпаловидно !!! са правилни.Изразът ;;на етажи;; също е неуместен. Представяте ли си визуално как изглежда косата на етажи или стъпала? :)


Две военни академии на среща в 61-ва Стрмяска бригада\nСъбота, 06 Октомври 2018 14:59\nВоеннослужещите от 61-ва Стрямска механизирана бригада в Карлово отбелязаха 26 години от създаването най-голямото и елитно съединение на Българската армия в тържествена обстановка. „Историята е тази, която ни учи, настоящето и бъдещето градим ние! Затова е важно какво постигаме днес, какви завети оставяме на бъдещите поколения, за да изпитват силно чувство на гордост, каквото ние изпитваме към нашите предци“, - каза в словото си бригаден генерал Пламен Йорданов командир на 61-ва Стрямска бригада.\nСъс заповеди на командира на бригадата бяха наградени военнослужещи и цивилни служители, показали високи резултати в служебната дейност, усърдие и професионализъм, както и военнослужещите класирали се на призовите места от проведените спортни състезания по повод празника.\nВенец на признателност бе положен пред паметника на загиналите във войните през 1912-1918 година.\nПразничният ден завърши с голям концерт в Народно читалище „Васил Левски 1861г“ с участието на вокална група „Карловойс“ с художествен ръководител Анита Илиева и сдружение „15 лалета“ от Хисаря.\nМеждувременно кметът на Карлово д-р Емил Кабаиванов посрещна двама началници на военни академии – на българската „Георги С. Раковски” – ген. Груди Ангелов и на Република Азербайджан генерал-лейтенант Хайдар Пириев и част от екипа му - полковник Ариф Хасанов и професор Сади Садиев. Посещението на делегацията от Република Азербайджан е по покана на Военна академия „Г. С. Раковски“ във връзка с търсене на възможност за обмяна на обучаеми на стратегическо и оперативно ниво.\nГостите посетиха 61-ва Стрямска механизирана бригада и се запознаха с мисията, задачите, основни характеристики и способността на най-голямото съединение на Сухопътни войски. По-късно Кабаиванов запозна гостите с културно-историческото наследство, традиция, природа и икономика на община Карлово. Той ги заведе в комплекс „Старинно Карлово”, където посетиха Патевата къща и Бухаловия хан част . После заедно се поклониха пред паметника на Апостола.


История на защитните обувки – ТИКИ – РАБОТНО ОБЛЕКЛО\nмарт 11, 2019 март 22, 2019 vassie Полезна информация 0\nИстория на защитните обувки\nНовият ви шеф току-що ви информира, че се налага да си набавите чифт работни обувки с метално бомбе, преди да започне първата ви смяна. Каква несправедливост, нали? Преди да извърнете поглед и да се оплачете, запомнете, че работодателят ви просто се опитва да осигури безопасността на краката ви. В определени работни обекти е задължително по закон да носите обувки или ботуши със защита. Много компании предоставят на работниците си защитни обувки, но много често работника има грижа да си ги купи сам. Докато преглеждате сайтовете за изисквания относно работни обувки, помислете защо се нуждаете от такъв тип оборудване и кога са навлязли в употреба.\nПървите защитни обувки\nКъм края на Втората Световна война (1939 – 1949 г.), безопасността на работното място се превърнала в проблем. Допреди това е било много по-евтино и по-бързо да се замести пострадал работник, отколкото да се въвеждат мерки за безопасност. Когато поемането на отговорност повишило разходите, за фирмите възникнала нуждата от по-практично решение. Ботушите с метално бомбе произхождат от Германия и въпреки, че по начало били проектирани за работници, немските ботуши за военослужещи също били подсилени с метални бомбета.\nПо онова време американската компания Red Wing разработили линия обувки с метално бомбе и повечето военни и цивилни ги ползвали. В края на ‘60-те марки като Dr. Martens и Grinders станали пополярни чрез движението Скинхедс (познато у нас като скинари). Основно скинхедс произлизат от работническата класа, затова типично за тях било носенето на работнически дрехи. Освен работни дрехи, те носели ботушите с метално бомбе, тъй като заради здравината им можело да се сметнат за опасни в боевете и да се използват като оръжие. Следвайки техния пример в края на ’80-те и началото на ’90-те други субкултури също се насочили към употребата на обувки с метално бомбе.\nОт какво и как се изработват?\nБотушите с метално бомбе са създадени да издържат дълго време. Макар традиционно армировката да се изработва от метал, за изработката им са използвани също и други издръжливи материали в комбинации от пластмаса като термопластичен полиуретан (TPU). Тези материали са използвани, за да осигурят защита, а някои модели са съчетани с пластина и на ходилото. Когато носите такава обувка със защита на пръстите, краката ви ще са обезопасени срещу таркалящи се и падащи предмети, а пластините на ходилото ви предпазва от пробиване.\nИ днес обувките със специална защита на пръстите продължават да бъдат произвеждани в синхрон с настоящите модни тенденции. Използват се разнообразни дизайни и цветове, но важността на безопасността е това, което поддържа металното покритие на пръстите актуално сред съвременното общество. Миньорите, работниците по строежи, военнослужещите, както и цивилни хора избират тази метална защита. Можете да намерите подходящи обезопасени обувки под формата на работни обувки, противохлъзгащи обувки, или дори ежедневни маратонки.\nБъдещето на защитните обувки\nЗа разлика от други видове предпазна екипировка, защитните обувки се развиват според настоящата мода. За да са в крак с очакванията на потребителите, производителите започнали да изработват ботуши в разнообразни стилове и цветове. Въпреки, че обикновено са изработени от стомана, подсилването може да бъде направено от композитен материал, или пластмаса. Важността на ботушите с метално бомбе за индустрията и за много други приложения подсигурява продължителната им популярност.\nЗа щастие работните обувки са дошли от онези далечни дни, когато едно просто падане на инструмент е означавало пукната или счупена кост. Фокусът на производителите сега е поставен върху създаването на работни обувки и ботуши, които вдъхват доверие и увереност във всяка стъпка, без значение по каква повърхност стъпваш и от каква височина ще падне инструмент върху пръстите на краката ви.\nКак да изберем правилните защитни обувки?\nДа пригодите подходящите обувки към нуждите си в работата, е точно толкова важно, колкото е важно да използвате подходящия инструмент според целта. Не бихте се опитали да заковете пирон с отвертка, нито ще носите мокасини на работа, която изисква обезопасени обувки. Затова е важно да откриете подходящите обувки според нуждите на работата ви.\nПри избора на защитни обувки е важно да сте наясно с рисковете на работната среда. Когато успехът на работното ви място зависи от здравето на вашите крака, се налага да вземете на сериозно изборът на защитна обувка. Точно както другите технологии се развиват, за да подобрят ежедневието ни, така и новите технологии навлизат при произвоството на работни обувки, за да ви осигурят най-добрата защита.\nОтпразнувахме 30 години на пазара\nvassie декември 18, 2019 No response\nvassie ноември 14, 2019 No response


01 дек 2016 | 10:31 7925\nTehachapi Loop е емблематична спираловидна жп линия, дълга 1.17 км, който минава над самата себе си, като част от Tehachapi Pass, в Калифорния.\nЖп линията е построена през втората половина на 19 век от повече от 3000 китайски работници-имигранти, трудещи се в продължение на две години. Те взривяват скали, след което чистят отпадъците от твърдия гранит, за да положат релсите на жп пътя.\nЛинията, която се изкачва от долината Сан Хоакин, минава през планината Техачапи и стига до Мохаве, е част от последната и окончателна жп връзка, свързваща Сан Франциско с Лос Анджелис.\nЦелта на Tehachapi Loop е да се получи по-управляем наклон, което работи в продължение на почти 140 години ипродължава да се използва и до днес. В действителност, това е една от най-натоварените жп линии в света със средно почти 40 влака, преминаващи през нея всеки ден.\nЕвропейските държави, в които влакът е по-скъп от самолетаЧетири страни на Стария континент могат да се похвалят с по-ниска средна цена на полетите от средната цена за пътуване с влак\nЧестите влакове и ефектните декори правят мястото привлекателно за фотографи и туристи. Подвигът на инженерите н района е спечелил на Tehachapi Loop статута на национален исторически паметник и една от основните забележителности в щата Калифорния.\nЖелезницата Хиджаз: с влак през арабската пустиня\nКак британските железници наказват гратисчиите


Отпечатай страницата - За самотните тинейджъри, които прекараха лятото сами у дома. Има ли други?\nДеца => Нашите деца от 7 до 18 години => Темата е започната от: the Дорис в чт, 23 авг 2018, 23:27\nТитла: За самотните тинейджъри, които прекараха лятото сами у дома. Има ли други?\nПубликувано от: the Дорис в чт, 23 авг 2018, 23:27\nТитла: Re: За самотните тинейджъри, които прекараха лятото сами у дома. Има ли други?\nПубликувано от: objectsinthemirror в чт, 23 авг 2018, 23:32\nПубликувано от: bgtatko81 в чт, 23 авг 2018, 23:36\nПубликувано от: qrye в чт, 23 авг 2018, 23:40\nПубликувано от: the Дорис в чт, 23 авг 2018, 23:49\nIQ-то е над средното, чист човек е, но е рязка и безкомпромисна. Да, като малка имаше доста и добри приятели в градината, но в този клас никак не и се получи :( Съжалявам, че не я преместих.\nПубликувано от: objectsinthemirror в чт, 23 авг 2018, 23:52\nПубликувано от: qrye в чт, 23 авг 2018, 23:55\nПубликувано от: the Дорис в чт, 23 авг 2018, 23:58\nПубликувано от: the Дорис в пт, 24 авг 2018, 00:06\nobjectsinthemirror, благодаря за отговорите :hug: Надявам се да намери приятели по-скоро, но вероятно си права.\nПубликувано от: objectsinthemirror в пт, 24 авг 2018, 00:10\nПубликувано от: qrye в пт, 24 авг 2018, 00:12\nПубликувано от: bgtatko81 в пт, 24 авг 2018, 00:19\nПитах дали е много над средното :) Като примерно над 90ти процентил. Може да има значение това за комуникацията с другите.\nМислех, че питате за детенцето, пък то било за Вас.... Не се притеснявайте, най-нормалното нещо е това - и интроверти и екстрАверти предпочитат да общуват с екстраверти. :) Също така интровертите обичат по-задълбочените, отдадени контакти. Което естествено им идва в повече на екстравертите, които са пчелички, прелитащи през множество цветя.\nНе знам, аз лично бих бил доста по-спокоен ако дъщеря ми на 13 предпочита все още да общува с родителите и да се занимава с хобита, вместо да ходи с изрязани гащички и потничета безпризорна в какви ли не компании. Приятелствата на интроверти и хора с високо IQ обикновено са по-трудни и са свързани с общи интереси и занимания. За момента проверете дали наистина е интроверт и колко е високо IQ-то и не ѝ давайте зор, ами ценете това, че все още можете да общувате, да си говорите с нея, да се смеете. Това е най-смислената ни роля в натовареното ежедневние.... Защото времето си минава, ще отлети един ден детенцето в своето натоварено ежедневие и може да стане точно както в песента (https://www.youtube.com/watch?v=QFi2PgUgXWc).\nПубликувано от: the Дорис в пт, 24 авг 2018, 00:32\nНяма как да не ми се свива сърцето, когато седи сама в училище или няма с кого да седне за екскурзия :roll: Майчиното сърце направо кърви от такива неща.\nПубликувано от: Syn в пт, 24 авг 2018, 00:41\nПубликувано от: bgtatko81 в пт, 24 авг 2018, 00:41\nРазбирам Ви и затова попитах дали детето не е изразен интроверт с доста по-високо IQ от средното - за такъв човек е трудно да се впише в тумбата и може би е по-добре и да не опитва :) Има време, ще си намери мястото. Ако е само това, което описвате, без някакви депресивни симптоми, не бих се притеснявал. Дайте ѝ възможност да прави това, което харесва, покрай него вероятно рано или късно ще се появят и приятели.\nПубликувано от: Barefoot Kontesa в пт, 24 авг 2018, 00:49\nАпропо, и сега с кеф бих и си изкарвам цялото лято у дома с музика, компа и книгите :)\nПубликувано от: the wishmaster в пт, 24 авг 2018, 01:24\nПубликувано от: the Дорис в пт, 24 авг 2018, 08:33\nПубликувано от: BGM316213FM в пт, 24 авг 2018, 08:33\nПубликувано от: звездица в пт, 24 авг 2018, 08:53\nПубликувано от: Светкавица в пт, 24 авг 2018, 09:09\nПубликувано от: ♥ HAPPY ♥ в пт, 24 авг 2018, 09:13\nПубликувано от: vita в пт, 24 авг 2018, 09:30\nПубликувано от: Глухарче в пт, 24 авг 2018, 10:44\nПубликувано от: vaflichka в пт, 24 авг 2018, 11:28\nПубликувано от: the Дорис в пт, 24 авг 2018, 11:34\nПубликувано от: ДамаТрефа в пт, 24 авг 2018, 13:44\nПубликувано от: Darcey в пт, 24 авг 2018, 13:50\nПубликувано от: Natali_ в пт, 24 авг 2018, 14:38\nПубликувано от: Тайга в пт, 24 авг 2018, 15:47\nПубликувано от: Herz в пт, 24 авг 2018, 16:57\nПубликувано от: Adriana Georgieva в пт, 24 авг 2018, 18:36\nПубликувано от: the Дорис в пт, 24 авг 2018, 20:19\nHerz, ако детето искаше и правеше тези неща добре тази тема въобще нямаше да я има. :D Разбира се, че се "бута", но след като не ти идва отвътре, а го правиш насила то въобще не се получава.\nДруг пример за 2 от училищните екскурзии - казвам и навреме да се уговори с момиче, да седнат заедно, се угваря с момичета "приятелки" да са заедно и отивайки те и казват, че ще седнат с друго момиче и тя остава сама. Бях като болна първият път. Трябва да видите как увяхна, след като чака тази екскурзия с месеци :( Повече едва ли ще отиде.\nДетето не се чувства зле като си е само, не се тръшка, че няма приятели - АЗ СЕ ТРЪШКАМ :lol:\nПубликувано от: ♥ HAPPY ♥ в пт, 24 авг 2018, 20:26\nПубликувано от: galia2007 в пт, 24 авг 2018, 22:46\nПубликувано от: the Дорис в пт, 24 авг 2018, 23:31\nПубликувано от: Тайна в сб, 25 авг 2018, 01:15\nПубликувано от: Светкавица в сб, 25 авг 2018, 06:36\nПубликувано от: ♥ HAPPY ♥ в сб, 25 авг 2018, 08:08\nПубликувано от: BGM316213FM в сб, 25 авг 2018, 08:15\nПубликувано от: vesela_veli в сб, 25 авг 2018, 08:39\nПубликувано от: Herz в сб, 25 авг 2018, 09:07\nПубликувано от: red_violet в сб, 25 авг 2018, 10:36\nКато ученичка и аз бях така, бях много ученолюбива и с мислене на възрастен сигурно от 10 годишна, всички деца ми се виждаха глупави и скучни и не съм имала много приятели. Моите родители обаче бяха доволни сякаш от това, не скитосвах улиците и не им създавах проблеми. Брат ми беше обратно на това и им създаваше много проблеми - та аз им бях като глътка въздух :). Това се промени като станах студентка и се отделих да живея сама, но като цяло никога не съм била "душата на компанията" и до ден днешен имам малко , но добри и верни приятели. Има време да порастне и да стане по екстровертен тип човек, може да я стимулирате да общува с деца, но да не я насилвате. Много е важен и класа, гледам големия е много общителен , но не харесва децата от класа си и няма нито един приятел от там! Като цяло смятам , че щом детето е спокойно , по-добре е да приемате ситуацията без да се притеснявате и да я " бутате" насила да общува, аз мисля, че с времето и срещата с подходящите хора ще я отворят повече към общуване навън!\nПубликувано от: the Дорис в сб, 25 авг 2018, 15:26\nHerz , май стана някакво неразбирателство. Безкрайно благодарна съм за коментара, загрижеността и съвета. :hug: Виждам добронамереността ти и желанието да помогнеш и в никакъв случай отговора ми не е бил в контра на твоя коментар, просто надградих проблематиката и показах, че е по-задълбочена. Но съветите ти са правилни и точни. Не съм ги оспорвала или отхвърляла и думата "бута" вкарах аз.\nПубликувано от: galia2007 в сб, 25 авг 2018, 17:01\nПубликувано от: vita в сб, 25 авг 2018, 17:35\nПубликувано от: ♥ HAPPY ♥ в сб, 25 авг 2018, 18:57\nМоята е дева ;)\nПубликувано от: Дъждец в нд, 26 авг 2018, 09:37\nПубликувано от: the Дорис в нд, 26 авг 2018, 09:39\nПубликувано от: ♥ HAPPY ♥ в нд, 26 авг 2018, 10:08\nПа да ги запознаем тия деца :)\nПубликувано от: BGM316213FM в нд, 26 авг 2018, 11:01\nПубликувано от: the Дорис в нд, 26 авг 2018, 13:13\nНие двете ходим сравнително редовно на плуване /като никоя не е в цикъл :crazy:/. Детските групи са с много малки деца - 6-10 и няма да срещне приятели там. Има големи момичета плувкини в басейна, но да се стигне до там е имало години здрава работа.\nHAPPY, и аз това си помислих. :lol: Като никак не са малко как да ги запознаем, за да се имат един друг поне като общност - може пък да си споделят, да си помагат, да си контактуват. Помислих си за група в социална мрежа, за игра, за чат. Но ме е страх, че така събрани уязвими самотни деца могат да станат жертва на "хищници" и дали е добре за тяхната безопасност?\nПубликувано от: ♥ HAPPY ♥ в нд, 26 авг 2018, 13:45\nВ училище моите си имат по 2-3 близки приятели, останалите са познати. За някои хора това е проблем, но аз го намирам за нормално...мъжът ми например е истински екстроверт, познава всички родители на всички деца на двамата от десетката градина до гимназия, влиза във всички комитети и прочие и може да говори и дружи с абсолютно всеки. Ама ние не сме така :) и не виждам нужда да го юркам да дружат със сто човека. Стига да се чувстват добре де :)\nПубликувано от: the wishmaster в нд, 26 авг 2018, 14:39\nДорис, дъщеря ти е връстничка на моята социална общителна кифла (не е от мен такова дете). Сериозно, ако искаш да ги запознаем. Не са от един град, но може да се запознаят виртуално. Нейно Кифленство е луда по рисуването и само участва в разни групи и конкурси. А, и сега си прави костюм за Анивенчър. Може да намерят теми за разговор. Моето, разтропаното, ще плямпа за двама и няма да им е скучно. :lol:\nПубликувано от: the Дорис в нд, 26 авг 2018, 16:46\nТова е безкрайно мило :love: Много благодаря за съпричастността и желанието за промяна.\nПубликувано от: Глухарче в нд, 26 авг 2018, 17:38\nПубликувано от: the Дорис в нд, 26 авг 2018, 19:19\nПубликувано от: the wishmaster в нд, 26 авг 2018, 20:31\nПубликувано от: Barefoot Kontesa в нд, 26 авг 2018, 21:42\nМоята щерка е като щерката на Уиш (не е от мен това дете) и интересното е че трите й най-добри приятелки са мое копие като дете :) И моите дружки бяха като нея и много се разбирахме, но имах 1-2 близки и 1-2 в гимназията и дотам. И сега е така.\nПубликувано от: the Дорис в нд, 26 авг 2018, 21:47\nПубликувано от: the wishmaster в нд, 26 авг 2018, 21:52\nОК, Дорис. :peace:\nПубликувано от: Barefoot Kontesa в нд, 26 авг 2018, 21:55\nНа мен майка ми ми беше най-добрата приятелка винаги. И все още е :)\nПубликувано от: Дъждец в нд, 26 авг 2018, 21:57\nПубликувано от: margo** в пн, 27 авг 2018, 09:08\nПубликувано от: Despina в пн, 10 сеп 2018, 21:15\nПубликувано от: the Дорис в пн, 10 сеп 2018, 21:40\nПубликувано от: the Дорис в вт, 11 сеп 2018, 00:00\nПубликувано от: мартеа в вт, 11 сеп 2018, 16:06\nПубликувано от: vihrogonche в ср, 12 сеп 2018, 11:45\nПубликувано от: Eva+ в чт, 13 сеп 2018, 13:02\nПубликувано от: negrita в ср, 19 сеп 2018, 08:15\nПубликувано от: the Дорис в ср, 19 сеп 2018, 08:47\nПубликувано от: negrita в ср, 19 сеп 2018, 12:35\nПубликувано от: Despina в ср, 19 сеп 2018, 13:17\nПубликувано от: Параход в чт, 20 сеп 2018, 18:52\nПубликувано от: _Bianka__ в пн, 24 сеп 2018, 15:01\nМоята е на същата възраст. По характер е по-затворена, а като малка беше най-срамежливото дете на света. До 6 годишна никога, по никакъв повод не е разговаряла с непознати. Не можеш да я накараш, мълчи си, не отговаря. Едвам си казваше стихчетата в градината с най-тихото гласче. Но в първи клас детето се поотпусна. Почна да си говори с почти всички. При нея големия плюс е, че повечето деца я харесват и искат да са й приятели. Тя никога не прави първа крачка към приятелство и дори кварталните й познанства се дължат на по-малкия й брат. Той се запознава с всички, и тя после покрай него "наготово" един вид :) Но тя също се чувства отлично сама. Случвало се е деца да идват да я викат да си играят навън и тя не иска. Предпочита да си рисува или да чете. Паснала си е с 3 момиченца от училището си и излиза с тях. Ходят си на гости по къщите. Нови познанства не я вълнуват. Има и такива хора - и сами им е добре. Приела съм го и не ме притеснява особено :)\nМежду другото едва тази година отиде на летен лагер за първи път. Оказа се, че повече не иска да ходи, обича си удобствата у дома и не се чувства комфортно да спи по други места. Децата са различни - това е.\nПубликувано от: the Дорис в пн, 24 сеп 2018, 17:52\n_Bianka__, хубаво е, че дъщеря ти има приятелки, не е аутсайдер в класа и я търсят.\nПубликувано от: mimikria в пт, 28 сеп 2018, 14:39\nГолемият ми син е така. Имаме страшни скандали със съпруга ми по този повод. Той го кара едва ли не насила да излиза. Аз искам да си гледа неговата работа и да не насилва момчето да прави нещо, което явно не му е в природата. Синът ми си е ОК така. Той учи и се занимава с изкуства и това му е основно занимание. Питала съм го защо не общува с другите младежи около нас, той ми отговаря, че не му се слушат простотии и псувни. Иначе в училище си има приятели, излизат, ходят на кино и така.\nПубликувано от: Mia_Sophie в пт, 28 сеп 2018, 15:22\nthe Дорис, и аз донякъде съм като дъщеря ти, макар вече да съм 30+.\nНа мен никога не ми е скучно и не ми е било скучно. Обичам да си стоя сама и като дете също обичах.\nВинаги съм имала приятели, но явно подбирам хората около себе си и гледам да съм само с хора, с които ми е комфортно. Иначе по-добре сама. Много пъти съм отказвала да излизам, защото съм преценявала, че ще ми е по-добре сама.\nСега, като възрастен човек мога да се похваля с 5-6 приятели, които са ми наистина близки и верни и ценни - истинско щастие! Не ми беше хрумвало да ги броя, но миналата вечер големият ми син ми се жалва, как бил разочарован от един негов съученик и не му бил истински приятел. Та тръгнах да му обяснявам, че човек няма много верни приятели и че ако си има 1-2, значи, че е много богат и че и аз имам малко. И той ме контрира - като започна да ги изброява (моите близки приятели) и се оказаха наистина много.\nТук трябва да уточня, че изобщо не съм общителна, не обичам да се запознавам с нови хора, не съм шумен човек. Просто някакси с коректно отношение, уважение и грижа съм успяла да създам наистина ценни приятелства.\nПубликувано от: Топъл дъжд в сб, 29 сеп 2018, 13:47\nСинът ми е на 12г, от бебе си е бил самодостатъчен и се е занимавал с часове сам да си играе. Ако има някой на гости - добре, ако не - никакъв проблем. От бебе пак си играе и гледа книжки сам в неговата стая. Въобще - най-кроткото дете което познавам. С годините заниманията му с Лего стигнаха почти професионално хоби ниво, сам проектира, чертае и т.н.\nПреди година се преместихме от голям град, в селце до много малко градче. В големият град не излизаше никъде сам (заради безопасност), тук излиза в нашето селце , кара колело, ходи на басейн, или ако идват лагерници деца се запознава с тях. В новото училище познава всички и те го познават (чара на малкият град), но нямат абсолютно никакви сходни интереси.\nНе виждам много да му тежи, не се чувства самотен, има си хобита - лего, чертане, конструиране, гледане на клипчета в ю-туб за лего и машини, слуша музика, води си дневник, пише си книга - наръчник за Майнкрафт.\nМиналата година започна да ходи при психоложката в у-ще (за да се адаптира по-бързо) и нейното мнение е, че той е най-интелигентното дете с което е работила за 20години стаж.\nПубликувано от: negrita в сб, 29 сеп 2018, 20:26\nВ новото училище на синът ми има психолог, аз също си мислих за среща, относно адаптацията. Нещата при нас се поразчупват, може би е въпрос и на време.\nПубликувано от: the Дорис в сб, 29 сеп 2018, 21:19\nМоята дъщеря също ходи при една позната психоложка /не знаеше, че е такава/. Накрая жената ми каза, че "тя просто не е за този грозен свят". Все едно ми заби нож в сърцето.\nВсе пак света е такъв тук и сега!\nПубликувано от: _Bianka__ в нд, 30 сеп 2018, 15:01\nНе се връзвай толкова на психолози, тази, която е казала това според мен не е в ред! Аз какви хитове съм слушала от психолози... не всички са свестни. Аз имам само една позната психоложка, при която с доверие водих малкия син за един проблем, иначе останалите, вкл. училищния психолог на големия ми син страшни глупости дрънкаха - честно.\nПубликувано от: Сирена в пт, 12 окт 2018, 01:15\nНамерих сега темата и аз искам съвет. Моето дете е в подобна ситуация. На 12 г. е. Много иска да излиза и да има приятели. С детенцето което израснаха заедно и бяха уж най - добри приятели започна да го отбягва. Не го покани на РД и съвсем умишлено заминаха на село за да не може да дойде на неговия РД. Освен това успява да привлече другите деца от класа и моето е изолирано. Не знам той колко страда, защото никога не се оплаква. Но аз страдам много.\nТренира баскетбол, много иска да е приятел с децата от отбора. Но някакси не може да завърже приятелство. Не му звънят да излиза /случвало се е 2-3 пъти лятото/, той звъни понякога, но в повечето случаи му отказват. Лятото докато бяхме на село излизаше на улицата, но около нас почти всички деца са по - малки, само 1 е на неговата възраст. С тях се чувства добре, но аз се притеснявам, че това не е неговата среда. /да уточня, единствено възрастта ме притеснява/ Едното детенце е на 7, няколко на 9 години. Трябва да може да общува с деца на неговата възраст.\nАз също не съм много общителна, но на мен това не ми е проблем. Обичам да съм сама и да си чета. Не знам как да му помогна.\nПубликувано от: the Дорис в пт, 12 окт 2018, 07:58\nА от къде сте Сирена ако не е тайна?\nАко желаете може на лични да ми напише всеки който желае от кой град е и ако сте от един и същи град ще ви дам знак, че можете да се запознаете. Може да попосрещаме децата /уж сме приятелки/ да се опитаме да ги сближим и понасочим едно към друго. Може пък да се получи.\nСирена, виждам, че и Вие се чувствате като мен - притеснявате се от изолацията и самотността на детето си. Но Вашето дете показва ли, че иска приятели или предпочита да си е само у дома? Не се тревожете, че има по-малки приятели. 3 години разлика не е чак толкова голяма. Обикновено децата, които искат да са лидери, но не успяват сред връстниците си намират по-малки деца и се чувстват добре. Моята дъщеря пук не иска да контактува с деца даже 1 година по-малки - били малки :roll:\nПубликувано от: the Дорис в пт, 12 окт 2018, 08:32\nА другите писали в темата ще споделите ли как са децата ви с началото на учебната година?\nМоята дъщеря контактува основно с момчето - аутсайдер на класа. Явно тя е момичето аутсайдер. Виждам, че и ще да е примана и харесвана. Даже не разбирам защо така я отхвърлиха. Не е лесен характер, но като сравнявам с другите не е по-лоша. Даже е по-добър човек.\nИграе някакви игри онлай и се радва и ми разказва какви приятелки има там и как си демонстрират лоялност. Явно в тези интернет игри намира средата и общността, която я приема.\nПубликувано от: Сирена в пт, 12 окт 2018, 10:50\nЦитат на: the Дорис в пт, 12 окт 2018, 07:58\nМного се притеснявам. Притеснявам се и от това че не споделя. Понякога си измислям несъществуващи проблеми. Още в детската градина, докато го чакам наблюдавах как децата слизайки по стълбите започват да обясняват на майките си какво се е случило. Така може своевременно и адекватно да реагираш, ако се налага.\nДа и аз си мисля, че не може да е лидер сред връстниците си затова се чувства добре с по малките. Няма лошо да играе с деца от различни възрасти, но да може да намери място и в неговата. Не иска да следва лидери, а не може да бъде такъв. Може би има литература която би ми помогнала.\nТова със сприятеляването не е решение. От детска градина до 2-3 клас се събирахме една група майки и съответно децата. Момичета и момчета общо 10-12 . Но това свърши. Някои отидоха в друг град, други в друго училище, други в друг клас и не продължиха да си общуват. Не ги сближихме.\nАз не искам да му търся приятели, искам да му помогна той сам да може да се включва в колектива.\nПубликувано от: Глухарче в пт, 12 окт 2018, 11:42\nМоя ми заяви, че нямал приятели в класа :rolling_eyes:.\nНо пък за сметка на това взе да излиза с едно детенце, с което израстнаха заедно като бебета. И то е с година по-малко, но като се разбират аз проблеми нямам. Карат тротинетки и скейт. И най-хубавото е, че това дете му звъни и го търси :)\nПубликувано от: the Дорис в пт, 12 окт 2018, 12:42\nСирена, то с 3 години по-малко дете са му връстници. Твоите приятели само в твоя набор ли са.\nКогато са малки 3 години изглежда съществена разлика, но с годините се заличава.\nДа е лидер след малките хич не е лошо - показва, че като има цел намира начин да я постигне. Иска да е лидер - намира къде да е такъв.\nПубликувано от: Сирена в пт, 12 окт 2018, 14:26\nЦитат на: the Дорис в пт, 12 окт 2018, 12:42\nБлагодаря Дорис, много си мила. Не знам дали търси лидерство съзнателно или подсъзнателно. Или просто да има с кой да играе. За мен 3 години са доста съществена разлика за тая възраст.\nПубликувано от: the Дорис в пт, 12 окт 2018, 17:08\nВсички съзрявят различно. Ето момичетата на 13 години - съседчето пуши и прави секс, гримира се и има гел лак, а моето играе още игрички и му се бяга и гони и не смятам, че е изостанала. Така, че довери се на избора му - важното е социалната роля "приятел" да бъде запълнена. Тогава всичко е наред. :peace:\nПубликувано от: Сирена в пт, 12 окт 2018, 17:19\nЦитат на: the Дорис в пт, 12 окт 2018, 17:08\nАбсолютно съм съгласна с това. Но все пак защо тези деца го търсят, а другите не. Ясно е, че не може всички да те харесват, но все пак. Не е конфликтен, не е агресивен, отличник е, показва и доста добри резултати в спорта.\nНе че отличния успех има връзка, но щом постига тези резултати значи има доза интелект. Защо не му се отдава да се впише в колектива\nПубликувано от: звездица в пт, 12 окт 2018, 22:36\nСпоред мен точно защото съзряват по различен начин и с различно темпо, затова сред връстниците не може да си намери средата. Моето също играе с две години по-малки деца, още в главата и са гоненица, “стражари и апаши” и криеница, докато нейни наборки се вълнуват от съвсем други емоции вече-гаджета, дрешки и пр.\nПубликувано от: Топъл дъжд в сб, 13 окт 2018, 22:37\nМоя син не харесва всеки. Лесно се сприятелява, но бързо се разочарова. Чувствителен е и думи и действия които той не би казал и направил, го обиждат и му правят лошо впечатление. Имаше момент в който му се искаше да има най-добър приятел, но май прие факта, че много малко деца се интересуват от неговите интереси. Намери си и ново хоби - прави късометражни филмчета. Момичетата не го интересуват, или по-точно няма претенции с кого играе, стига да е възпитано детето.\nПубликувано от: Eva+ в пн, 15 окт 2018, 08:37\nДъщеря ми си намери мястото... Ходи с желание, учи без да я натиска никой :joy:\nОще първия ден си намерила приятелка. Класната е много свястна. Засега всичко изглежда чудно, дано така да е до края.\nПубликувано от: negrita в вт, 16 окт 2018, 08:55\nЗдравейте и от мен  Моето момче започна да се чувства по-комфортно в своя клас. Не излиза с никого, но поне когато е в училище не се чувства аутсайдер. Утре е рожденик и не пожела да празнува. Настоявахме с баща му, но той беше категоричен. Дори ми сподели, че едно момче от класа го е питало, дали ще го покани на парти, а той му казал, че няма да празнува, струвало му се бебешко. Къде е истината не знам \nПубликувано от: Глухарче в вт, 16 окт 2018, 09:25\nЦитат на: negrita в вт, 16 окт 2018, 08:55\nУтре е рожденик и не пожела да празнува. Настоявахме с баща му, но той беше категоричен.\nОтбележете го поне семейно. Нека да се почувства специално детето.\nИ моя уж бил вече голям, но все някак отбелязва деня. Последния път само с едно момченце излязоха и се наиграха на воля. Дадох им 150 лв. и им казах да правят каквото си поискат. Е после мърморих, че повечето пари са отишли на машинки за електронни игри, но той си се прибра доволен.\nПубликувано от: _Bianka__ в вт, 16 окт 2018, 11:59\n150 лева за 2 деца? Никога не давам аз големи суми на деца, при никакви ситуации. Имам си едно наум.\nПубликувано от: Глухарче в вт, 16 окт 2018, 12:15\nЦитат на: _Bianka__ в вт, 16 окт 2018, 11:59\nБианка сметнах така:\nкино 2 билета -30лв\nпуканки и боклуци за филма-20лв.\nпица или нещо да хапнат-20 лв.\nВ Playground ходиха и там 50-тина лева.\nНаместват се парите. Ако правя рожден ден ми отиват два пъти повече :rolling_eyes:\nПубликувано от: _Bianka__ в вт, 16 окт 2018, 12:19\nРазбирам те, но просто аз не давам. Понеже дъщеря ми е много добро дете и все й давах пари да си има, роднините на баща й също й давали понякога дребни суми и в един момент разбрах, че детето е било изнудвано от своя позната за пари...! Разбира се, всичко се прекрати веднага, но оттогава внимавам наистина много. А изнудването беше много подло и по смехотворен повод, но детето ми е плащало на тази измамница - момиче само с 1 година по-голяма от нея. Казвам го, за да внимавате и вие къде точно отиват парите на децата ви.\nМоже вашето наистина да е много добро дете и да заслужава доверие, но не всички край него са задължително такива.\nПубликувано от: ♥ HAPPY ♥ в вт, 16 окт 2018, 12:23\nНа моите деца отдавна празнуваме рождените дни в ограничен кръг и с почерпка по техен избор, ама обикновено деликатно ги съпровождаме...возим с колата, носим тук онуй и така...малко влизаме в ролята на обслужващ персонал,ама меткаме и по едно очо какво се случва. Добре, че ни е позволено все още ;)\nПубликувано от: negrita в вт, 16 окт 2018, 12:54\nМомичета, във вкъщи ще отбележим рождения ден, поръчах торта и той иска от мен да му приготвя любим сандвич.\nНо ние с баща му го подтиквахме към парти с деца. Днес, говорейки за пореден път на тази тема ми каза, че в събота или неделя иска да излезе с един съученик и да почерпи.\nПубликувано от: Глухарче в вт, 16 окт 2018, 13:06\nЦитат на: _Bianka__ в вт, 16 окт 2018, 12:19\nМинах и през това. Съученик, близо месец моичкия му е давал дневните си 2 лв.\nПо принцип големи суми в него няма. Тези пари, които му ги дават за рождения ден са в мен и заедно решаваме за какво ще ги харчим.\nА с това дете, с което ходиха наистина добре го познавам :)\nПубликувано от: the Дорис в вт, 16 окт 2018, 23:36\nЦитат на: negrita в вт, 16 окт 2018, 12:54\nПарти с деца не правят по-големите.\nИзлизат с 1-2-3 приятели. Ходят на кино, да стрелят, плейцентър, да се помотат. Ядат пица и толкова. Няма торти и подаръци.\nПубликувано от: Топъл дъжд в ср, 17 окт 2018, 00:28\nНие тази година го направихме скромно - под асмата на двора - 3 приятелски семейства (с 2 деца) и приятел от училище. Децата си докараха колелета и караха, после играха бейзбол и други игри на двора. Аз направих мини сандвичи - масло с краставичка и кашкавал, масло с луканка, ролца от шунка с руска салата, крекери и любимата му торта с ягоди (късмет че тогава им е сезона). За големите имаше бира и розе, за малките домашен нектар от круши. Повечето му дадоха подарък в плик (това е голяма рядкост той да види 5лв на цяло), една приятелка с професионална камера му подари фотосесия от неговия празник. Накрая синът ми каза, че това е най-хубавия му рожден ден!\nА миналата година докато живяхме във Варна, пръснах цяло състояние за рожденият му ден в МОЛ... :oops:\nПубликувано от: ♥ HAPPY ♥ в ср, 17 окт 2018, 07:19\nДа, моите също предпочитат така, както и приятелите им. Двв години поред даже организирах водене на село с пикник и т.н. и децата го чакаха с нетърпение по цяла година. Но на повечето родители не им се занимава, ако трябва да сме честни.\nПубликувано от: negrita в ср, 17 окт 2018, 16:17\nСинът ми днес навърши 12 г. Избра си вариант пица и кино с момче и момиче от класа. Тази вечер сме семейно, а в неделя ще отбележи празника си с тях.\nПод парти аз имах това предвид... кино, пица, боулинг... бройката на децата е различна в моите и в неговите представи  Но важното е да е щастлив!\nПубликувано от: ♥ HAPPY ♥ в ср, 17 окт 2018, 16:23\nДа ти е жив и здрав! Много здраве, успехи и щастие!\nНие обикновено каним около 3 деца, плюс моите двама, за да се събират в колата. :) Много се радвам че многолюдните молски рождени дни са в миналото ни :)\nПубликувано от: the Дорис в ср, 17 окт 2018, 18:37\nДа ти е здраво и щастливо момчето!\nПубликувано от: negrita в сб, 20 окт 2018, 20:12\nБлагодаря за пожеланията \nНека са здрави всички дечица!


10 години здравни услуги на световно ниво в „Хил клиник“ | Zdrave.to\n18.06.2019 10:51 458 прочита 0 коментара\nНепрекъснатото усъвършенстване, повишаването на квалификацията и международните обучения са основен приоритет на “Хил клиник”. Д-р Валянова и д-р Ванеска са международни тренери на конците за лифтинг Aptos, както и на продуктите Teosyal, а д-р Кожухарова е тренер на филърите Belotero. Екипът уролози д-р Боцевски, д-р Георгиев, д-р Деримачковски и д-р Томов под ръководството на д-р Фернандо Санча и проф. д-р Йенс-Уве Щолценбург извършват с прецизност едни от най-сложните хирургични интервенции: лапароскопска радикална простатектомия, лапароскопска нефректомия и парциална нефректомия, лазерно лечение на ДПХ, лечение при рак на пикочния мехур, лазерна циркумзиция. Тук е единственият в страната апарат за Fusion биопсия, с който са направени повече от 150 таргетирани изследвания и са спасени човешки животи. Специалните условия и модерното оборудване на болницата са фундаментални за извършването на редица високоспециализирани и авангардни процедури. Неслучайно тук се провеждат Академии по лазерна урология с международно участие, както и уъркшопове в областта на естетичната дерматология.\nПроф. Бенчев извършва лазерно лечение при хъркане (лазерна увулопалатопластика), функционална ендоскопична хирургия на синусите, ларингеална лазер хирургия и др. Д-р Пакерова ръководи безупречна болнична лаборатория, чиито изследвания са в помощ на останалите специалисти. Диетологът д-р Николова, д.м., помага на хиляди пациенти с проблеми в теглото - както свръхтегло, така и хранителни разстройства като оторексия, булимия, анорексия. Освен посветени на медицинската практика, лекарите на “Хил клиник” имат и научни разработки, извършват клинични проучвания, създават доклади и изнасят лекции. Участието им в национални и международни симпозиуми и конгреси позволява да представят своя опит и достижения пред останалите си колеги. Освен уважението от страна на лекарското съсловие, специалистите на “Хил клиник” имат и обичта и благодарността на пациентите. Неслучайно 11 лекари от екипа традиционно получават приз "Лекарите, на които вярваме" - класация, подредена според вота на пациентите.\nКлиниката има създаден единен стандарт за добра медицинска практика, както и система за контрол на качеството, обслужването на пациентите и обучението на лекарите, сестрите и техническия персонал.\nСпоред медицинския директор на “Хил клиник” проф. д-р Румен Бенчев развитието на дейността продължава с темпове, които осигуряват лесен достъп на българските пациенти до съвременна медицина на световно ниво, както и персонална грижа и внимание, което ги кара да се чувстват максимално комфортно при престоя си в болницата.